cometadata/datacite-titles-descriptions-related-identifiers huggingface dataset:
DOI: 10.14457/tu.the.2018.883
title: The impact of credit ratings on Thai firms’ capital structure decisions

description: This paper investigates the potential credit rating change on subsequent one-year capital structure choices among Thai firms listed in Stock Exchange of Thailand (SET) and Market for Alternative Investment (mai) during the period of 2008 to 2018. The paper attempts to outline concerns about discrete costs and benefits in different credit levels based on Credit Rating Capital Structure Hypothesis (CR-CS). To examine the relationship between credit rating change and capital structure decision, two tests were conducted: Plus or Minus Test (POM test) and Investment Grade vs Speculative Grade Test (IGSG test). The results show that the opposite effect from the discrete costs (benefits) associated with changes in broad credit ratings (POM test) gives way to adjustments in capital structure with a contradictory result to CR-CS proposition. However, the discrete costs and benefits related with the area of potential change in investment grade and speculative grade status (IGSG test) lead to adjustments in capital structure choices as CR-CS suggested. To be specific, the companies near a change in broad rating status (POM status) issue 1.7% more debt relative to equity than companies that are not near a broad rating change. However, the companies near a change in rating grade status (IGSG status) issue 2% less debt relative to equity than the companies that are not near a rating grade change. The implications from the findings indicate that credit ratings can be considered an important factor influencing the capital structure decision making.
DOI: 10.14457/tu.the.2018.884
title: ความผิดปกติในผลตอบแทนระยะยาวของหลักทรัพย์ที่เข้าจดทะเบียนในตลาดหลักทรัพย์แห่งประเทศไทยด้วยวิธี backdoor listing

description: การค้นคว้าอิสระฉบับนี้มีจุดประสงค์เพื่อศึกษาผลตอบแทนที่ผิดปกติในระยะยาวของหลักทรัพย์ที่เขาจดทะเบียนในตลาดหลักทรัพย์ฯด้วยวิธี Backdoor Listing โดยการเก็บตัวอย่างระหว่างปี พ.ศ.2550 - พ.ศ.2561 ทั้งสิ้น 22 ตัวอย่างโดยใช้การทดสอบทั้ง Parametric Test และ Non-parametric Test ผลการศึกษาพบว่าหลักทรัพย์ที่เขาจดทะเบียนในตลาดหลักทรัพย์ฯด้วยวิธี Backdoor Listing ไม่มีผลตอบแทนระยะยาวที่ผิดปกติไปจาก Sector ที่ใช้เป็น Benchmark ซึ่งแสดงให้เห็นว่าการลงทุนระยะยาวเป็นเวลา 2ปี และ 3ปีในหลักทรัพย์ที่ทำการเข้าจดทะเบียนในตลาดหลักทรัพย์ฯด้วยวิธี Backdoor Listing จะไม่ให้ผลตอบแทนที่แตกต่างไปจากกลุ่ม Sector อย่างมีนัยสำคัญนอกไปจากนี้ยังพบอีกว่าในประเทศไทยหลักทรัพย์ที่เข้าจดทะเบียนด้วยวิธี Backdoor Listing มีโอกาสที่จะถูกขึ้นเครื่องหมายห้ามซื้อขายเนื่องจากอยู่ในหมวดฟื้นฟูกิจการถึง 18% แต่ไม่พบการถูกถอนจากการเป็นหลักทรัพย์จดทะเบียนภายใน 2ปีซึ่งพบได้มากในผลงานวิจัยของบางประเทศ
DOI: 10.14457/tu.the.2018.885
title: ความสัมพันธ์ของความรับผิดชอบต่อสังคมกับนโยบายการจ่ายปันผลสำหรับบริษัทจดทะเบียนในตลาดหลักทรัพย์ SET100

description: งานวิจัยฉบับนี้มีจุดมุ่งหมายในการศึกษาความสัมพันธ์ระหว่างความรับผิดชอบต่อสังคมกับการจ่ายปันผล รวมถึงศึกษาในองค์ประกอบย่อยของการให้คะแนนความรับผิดชอบต่อสังคมทั้ง 6 ด้านต่อการจ่ายปันผล โดยอ้างอิงจากเกณฑ์ KLD ในกลุ่มตัวอย่างของบริษัทจดทะเบียนที่มีรายชื่ออยู่ใน SET100 ช่วงปีพ.ศ. 2557 – 2561 คาดหวังจะพบความสัมพันธ์ในเชิงบวกโดยมีแนวคิดที่สนับสนุนมาจากการอ้างอิงถึงผลงานวิจัยที่ผ่านมาถึงความสัมพันธ์ของการทำกิจกรรมเพื่อสังคมจะสามารถสร้างผลกระทบเชิงบวกต่อมูลค่าของบริษัทในรูปแบบต่าง ๆ ส่งผลให้บริษัทมีแนวโน้มที่จะจ่ายปันผลมากขึ้น เนื่องด้วยแนวคิดของ Signaling theory กล่าวว่าบริษัทจ่ายปันผลมากขึ้นเพื่อส่งสัญญาณเชิงบวก อีกทั้งบริษัทที่มีความรับผิดชอบต่อสังคมในระดับสูงจะมีความใส่ใจต่อผู้ถือหุ้นที่มากขึ้นและจะแสดงความเคารพผู้ถือหุ้นโดยการส่งสัญญาณข้อมูลภายในให้ทราบผลการศึกษาไม่พบความสัมพันธ์อย่างมีนัยสำคัญทางสถิติระหว่างระดับความรับผิดชอบต่อสังคมโดยรวมต่อการจ่ายปันผล แต่เมื่อทำการวิเคราะห์แยกองค์ประกอบรายด้าน พบว่ามีองค์ประกอบเพียงด้านเดียวเท่านั้นที่มีผลเชิงลบต่อการจ่ายปันผลอย่างมีนัยสำคัญและ Robust คือองค์ประกอบด้านสิ่งแวดล้อม (Environment) โดยมองว่าเป็นด้านที่ได้รับแรงกดดันจากภายนอกสูง ทำให้บริษัทต้องใช้เงินลงทุนจำนวนมากเข้ามาจัดการเพื่อลดโอกาสในการถูกฟ้องร้อง แต่บริษัทไม่สามารถสร้างกระแสเงินสดมาชดเชยกับต้นทุนดังกล่าวได้ในระยะสั้น ทำให้เกิดความสามารถในการแข่งขันที่ลดลงและส่งผลกระทบให้เกิดแนวโน้มของการจ่ายปันผลในปีถัดไปที่ลดลง
DOI: 10.14457/tu.the.2018.886
title: ผลกระทบจากการประกาศอัตราดอกเบี้ยนโยบายสหรัฐอเมริกาและธนาคารแห่งประเทศไทยต่อผลตอบแทนเกินปกติในตลาดหลักทรัพย์แห่งประเทศไทย

description: งานวิจัยฉบับนี้เป็นการศึกษาผลกระทบจากการประกาศอัตราดอกเบี้ยนโยบายสหรัฐอเมริกาต่อการทำกำไรผิดปกติในตลาดหลักทรัพย์แห่งประเทศไทยในช่วงระหว่างเดือนกันยายน ค.ศ. 1998 ถึงเดือนธันวาคม พ.ศ. 2018 ศึกษาแบบการศึกษาเหตุการณ์ (Event study) โดยการคำนวณกำไรที่ผิดปกติก่อนและหลังเหตุการณ์นำมาทดสอบสมมติฐานด้วยวิธี Paired Sample T-Test นอกจากนี้งานวิจัยฉบับนี้ยังได้มีการศึกษาผลกระทบจากการประกาศอัตราดอกเบี้ยนโยบายของธนาคารแห่งประเทศไทยต่อการทำกำไรผิดปกติในตลาดหลักทรัพย์แห่งประเทศไทย เพื่อนำมาเปรียบเทียบถึงขนาดของผลกระทบผลการศึกษาพบว่ามีผลตอบแทนเกินปกติในตลาดหลักทรัพย์แห่งประเทศไทยที่มีนัยสำคัญทางสถิติในทางลบต่อการประกาศขึ้นอัตราดอกเบี้ยนโยบายสหรัฐอเมริกา ในทางตรงข้ามพบว่ามีนัยสำคัญทางสถิติในทางบวกต่อเหตุการณ์การประกาศลดอัตราดอกเบี้ยนโยบายสหรัฐอเมริกา ขณะที่การประกาศคงอัตราดอกเบี้ยผลตอบแทนเกินปกติไม่มีนัยสำคัญทางสถิติ และในส่วนของกรณีผลกระทบจากการประกาศอัตราดอกเบี้ยนโยบายของธนาคารแห่งประเทศไทยต่อการทำกำไรผิดปกติในตลาดหลักทรัพย์แห่งประเทศไทยพบเฉพาะนัยสำคัญทางสถิติในทางบวกต่อเหตุการณ์การประกาศขึ้นอัตราดอกเบี้ยนโยบายของธนาคารแห่งประเทศไทย
DOI: 10.14457/tu.the.2018.887
title: การวิเคราะห์เชิงประจักษ์ของการเกิดฟองสบู่ในตลาดอสังหาริมทรัพย์: กรณีศึกษา ตลาดอสังหาริมทรัพย์ในประเทศไทยระหว่างปี ค.ศ. 2008-2019

description: การวิเคราะห์เชิงประจักษ์ของการเกิดฟองสบู่ในตลาด อสังหาริมทรัพย์: กรณีศึกษา ตลาดอสังหาริมทรัพย์ในประเทศไทยระหว่างปี ค.ศ. 2008 – 2019 มีจุดประสงค์เพื่อศึกษาว่าใน ประเทศไทยมีอสังหาริมทรัพย์ประเภทใดบ้างที่เกิดฟองสบู่ในช่วงระหว่างปี ค.ศ. 2008 – 2019 และมีขนาดเท่าใดเมื่อเทียบกับมูลค่าพื้นฐาน ถ้าหากมีภาวะฟองสบู่ ฟองสบู่ที่เกิดขึ้นเป็นฟองสบู่ ประเภทใด และอสังหาริมทรัพย์ประเภทใดบ้างที่มีแนวโน้มเกิดภาวะฟองสบู่แตกในปัจจุบัน ผลจากการวิเคราะห์พบว่ามีฟองสบู่เกิดขึ้นในประเทศไทยทุกช่วงเวลาตั้งแต่ไตรมาสที่ 1 ปี 2008 ถึงไตรมาสที่ 1 ปี 2019 ขนาดของสบู่ที่เกิดเบี่ยงเบนไปจากมูลค่าพื้นฐานเฉลี่ยทุก ประเภทอสังหาริมทรัพย์ 0.11 เปอร์เซ็นต์ โดยฟองสบู่ที่เกิดประมาณ 1 ใน 3 เป็นฟองสบู่ที่ผิดปกติ ซึ่งสัดส่วนของฟองสบู่ที่ผิดปกติเป็นฟองสบู่ที่ต่่ากว่าที่ควรและฟองสบู่ที่สูงกว่าที่ควรอย่างละ 50 เปอร์เซ็นต์ โดยยังไม่มีโอกาสที่ฟองสบู่จะชักน่าให้เกิดฟองสบู่แตกในทุกประเภทอสังหาริมทรัพย์ที่ ทดสอบในประเทศไทยในช่วงเวลาที่ท่าการทดสอบ
DOI: 10.14457/tu.the.2018.888
title: การศึกษาความสัมพันธ์ระหว่างความรับผิดชอบต่อสังคมกับอันดับเครดิตองค์กรสำหรับบริษัทที่จดทะเบียนในตลาดหลักทรัพย์แห่งประเทศไทย

description: งานวิจัยนี้มีวัตถุประสงค์เพื่อศึกษาความสัมพันธ์ระหว่างการมีความรับผิดชอบต่อสังคมกับอันดับเครดิตองค์กรของบริษัทจดทะเบียนในตลาดหลักทรัพย์แห่งประเทศไทยที่ได้รับการจัดอันดับโดยบริษัท ทริสเรตติ้งจ ากัด (Tris) จากการเก็บรวบรวมข้อมูลเป็นระยะเวลา 5 ปี ในช่วงปีพ.ศ. 2557 ถึง 2561 ผลการวิจัยพบว่าความรับผิดชอบต่อสังคมโดยรวมมีความสัมพันธ์ในเชิงบวกอย่างมีนัยสำคัญทางสถิติต่ออันดับเครดิตองค์กร ซึ่งสอดคล้องกับมุมมองการลดความเสี่ยง (The Risk Mitigation View) แต่เมื่อพิจารณาความรับผิดชอบต่อสังคมแยกในแต่ละด้านทั้ง 6 ด้าน กลับพบว่ามีเพียงด้านเดียวที่มีความสัมพันธ์กับอันดับเครดิตองค์กรอย่างมีนัยสำคัญทางสถิติ คือ ด้านสิ่งแวดล้อม โดยมีความสัมพันธ์ในเชิงบวก ในขณะที่ความรับผิดชอบต่อสังคมอีก 5 ด้านที่เหลือคือ ด้านสังคม ด้านความหลากหลายภายในองค์กรและสิทธิมนุษยชน ด้านความสัมพันธ์กับพนักงาน ด้านสินค้าและบริการ และด้านการก ากับดูแลกิจการที่ดี ไม่มีด้านใดที่มีความสัมพันธ์กับอันดับเครดิตองค์กรอย่างมีนัยสำคัญทางสถิติ
DOI: 10.14457/tu.the.2018.889
title: ความสัมพันธ์ระหว่าง market capitalization และความมีประสิทธิภาพในการคำนวณ value-at-risk

description: การศึกษานี้มีวัตถุประสงค์เพื่อศึกษาความสัมพันธ์ระหว่าง Market Capitalization และประสิทธิภาพในการคำนวณ Value-at-Risk (VaR) ในตลาดหลักทรัพย์แห่งประเทศไทย รวมไปถึงเปรียบเทียบประสิทธิภาพในการคำนวณ VaR เมื่อนำปัจจัย Market Capitalization มาประกอบการคำนวณ โดยแบ่งหุ้นสามัญออกเป็น 10 Portfolio ตาม Decile ของขนาด Market Capitalization และเปรียบเทียบประสิทธิภาพในการคำนวณ VaR ผ่านค่า Violation Ratioจากผลที่ได้ พบว่าค่า Violation Ratio จะแตกต่างไปตามวิธีการที่ใช้ และระหว่าง Port ต่างๆ โดยวิธีการที่มีประสิทธิภาพมากที่สุดคือ Historical Simulation อย่างไรก็ตามในกรณีที่ใช้ Value-at-Risk ที่ระดับความเชื่อมั่น 95% นอกจากวิธี Historical Simulation แล้ววิธีการ Simple Moving Average ก็ยังสามารถใช้ได้ดี เช่นเดียวกัน และแต่ละ Portfolio จะมีค่า Violation Ratio ที่แตกต่างกัน โดยที่ Portfolio ของหุ้นสามัญขนาดใหญ่นั้นมีแนวโน้มที่จะมี Violation Ratio มากกว่า Portfolio ของหุ้นสามัญขนาดเล็กอย่างมีนัยสำคัญ ซึ่งทิศทางของผลที่ได้สอดคล้องกับงานวิจัยจากการทบทวนวรรณกรรมซึ่งพบความสัมพันธ์ดังกล่าวในประเทศสหรัฐอเมริกา สะท้อนให้เห็นว่า ในบริบทของการคำนวณ VaR ตลาดหลักทรัพย์แห่งประเทศไทย มีพฤติกรรมคล้ายคลึงกับประเทศสหรัฐอเมริกา นอกจากนี้ยังสรุปได้ว่า ขนาด Market Capitalization จะส่งผลต่อ Violation Ratio หรือความมีประสิทธิภาพในการคำนวณ Value-at-Risk เมื่อ Portfolio มีเฉพาะหุ้นสามัญที่มีขนาดใหญ่มาก หรือ เล็กมาก โดย Portfolio ที่เกิดจากหุ้น Big cap มีแนวโน้มที่จะมีผลขาดทุนเกินกว่า VaR มากกว่า Portfolio ที่เกิดจากหุ้น Small cap นั่นทำให้การคำนวณ Value-at-Risk จากเฉพาะหุ้นสามัญขนาดใหญ่หรือจากดัชนีต่างๆ อาจมีความคาดเคลื่อนได้นอกจากนี้ยังพบว่าเมื่อนำปัจจัย Market Capitalization มาพิจารณาจะทำให้ Violation Ratio ลดลง แสดงให้เห็นว่าการคำนวณ VaR มีประสิทธิภาพมากขึ้น สรุปได้ว่า ถึงแม้ Portfolio จะไม่ได้มีการกระจุกตัวของ Market Capitalization แต่การนำปัจจัยดังกล่าวมาประกอบการคำนวณ VaR ก็จะทำให้การคำนวณมีประสิทธิภาพมากขึ้นได้
DOI: 10.14457/tu.the.2018.890
title: การศึกษาความสัมพันธ์ของระดับของการดำเนินกิจการอย่างยั่งยืนและผลการดำเนินงานทางการเงินของกิจการที่ได้รับรางวัล SET sustainability awards

description: งานค้นคว้าอิสระชิ้นนี้จัดทำขึ้นเพื่อศึกษาความสัมพันธ์ของระดับของการดำเนินกิจการอย่างยั่งยืนและผลการดำเนินงานทางการเงิน (Financial Performance) ของกิจการที่ได้รับรางวัล SET Sustainability Awards โดยมุ่งหวังว่างานวิจัยชิ้นนี้จะทำให้นักลงทุนเข้าใจความสัมพันธ์ดังกล่าวมากขึ้นและสามารถใช้ผลการศึกษานี้ไปใช้เป็นตัวช่วยในการตัดสินใจลงทุนในอนาคตได้ โดยในงานวิจัยได้ศึกษาความสัมพันธ์ระหว่างการดำเนินกิจการอย่างยั่งยืนกับตัวแปรอิสระ 3 ตัวแปรที่เป็นตัวแทนของผลการดำเนินงานทางการเงินของบริษัท ได้แก่ มูลค่าของกิจการที่วัดผ่านอัตราส่วน Tobin’s Q, ความผันผวนของอัตราผลตอบแทนจากราคาหุ้น (Annualize Volatility) ของกิจการ และอัตราผลตอบแทนที่ปรับด้วยความเสี่ยง (Risk Adjusted Return) ที่วัดด้วย Sharpe Ratio ในการศึกษานี้มีแบบจำลองในการศึกษาความสัมพันธ์ดังกล่าวของแต่ละตัวแปร 3 แบบจำลองการศึกษาในครั้งนี้ได้ทำการรวบรวมข้อมูลทางการเงินของบริษัทที่จดทะเบียนในตลาดหลักทรัพย์แห่งประเทศไทยที่ผ่านการคัดเลือก SET Sustainability Award 4 ปี จำนวน 1,528 ตัวอย่าง โดยมีตัวควบคุมได้แก่ ขนาดของกิจการ การเติบโตของรายได้ อัตราส่วนโครงสร้างทางการเงิน อัตราส่วนผลตอบแทนต่อสินทรัพย์ อัตราส่วนมูลค่าตลาดต่อมูลค่าตามบัญชี กำไรต่อหุ้น และอัตราสภาพคล่องของหุ้น จากการศึกษาพบว่าไม่มีความสัมพันธ์อย่างมีนัยทางสถิติระหว่างระดับการดำเนินงานอย่างยั่งยืนของบริษัทที่ได้รับรางวัล SET Sustainability Award กับอัตราส่วน Tobin’s Q และ Sharpe Ratio และพบว่ามีความสัมพันธ์เชิงลบอย่างมีนัยสำคัญทางสถิติระหว่างระดับการดำเนินงานอย่างยั่งยืนของบริษัทที่ได้รับรางวัลกับความผันผวนของอัตราผลตอบแทนจากราคาหุ้น (Annualize Volatility)
DOI: 10.14457/tu.the.2018.891
title: ผลของทุนทางปัญญา (intellectual capital) ต่อการดำเนินงานของบริษัทจดทะเบียนในตลาดหลักทรัพย์แห่งประเทศไทย

description: งานวิจัยนี้ศึกษาความสัมพันธ์ระหว่างระหว่างทุนทางปัญญาและผลการดำเนินงานของบริษัทในตลาดหลักทรัพย์แห่งประเทศไทยไม่รวมกลุ่มอุตสาหรกรรมธุรกิจการเงินในช่วงปี ค.ศ. 2013 - 2015 โดยใช้อัตราผลตอบแทนของสินทรัพย์ (ROA) อัตราผลตอบแทนส่วนของเจ้าของ (ROE) ประสิทธิภาพของพนักงาน (Employee productivity) การเติบโตของรายได้ (Revenue growth) เป็นตัววัดผลการดำเนินงานของบริษัทและวัดทุนทางปัญญาจาก Value added intellectual coefficient (VAIC) ซึ่งประกอบด้วย 3 องค์ประกอบได้แก่ Human capital efficiency (HCE) Structural capital efficiency (SCE) Capital employed efficiency (CEE) โดยใช้การวิเคราะห์ถดถอยเชิงพหุคูณในการทดสอบความสัมพันธ์นี้ผลการศึกษาพบว่าทุนทางปัญญา (VAIC) มีความสัมพันธ์เชิงบวกอย่างมีนัยสำคัญกับอัตราผลตอบแทนของสินทรัพย์ (ROA) ประสิทธิภาพของพนักงาน (Employee productivity) ที่ระดับนัยสำคัญ 0.05 ในขณะที่องค์ประกอบแยกส่วนพบเพียง Structural capital efficiency (SCE) ที่ความสัมพันธ์เชิงบวกและลบอย่างมีนัยสำคัญกับผลการดำเนินงานทุกตัวที่ระดับนัยสำคัญ 0.05 ส่วนHuman capital efficiency (HCE) และ Capital employed efficiency (CEE) ไม่พบความสัมพันธ์กับผลการดำเนินงานใด
DOI: 10.14457/tu.the.2018.892
title: การศึกษาความสัมพันธ์ระหว่างโครงสร้างของคณะกรรมการบริษัทกับผลประกอบการและความผันผวนของหุ้น

description: การค้นคว้าอิสระนี้มีวัตถุประสงค์เพื่อศึกษาความสัมพันธ์ของโครงสร้างคณะกรรมการบริษัทกับผลประกอบการและความผันผวนของหุ้น ในช่วงระยะเวลาระหว่างปี พ.ศ. 2551 ถึง 2560 รวมเป็นกลุ่มตัวอย่างทั้งสิ้น 3,590 ตัวอย่าง โดยข้อมูลที่ใช้ในการศึกษามาจากแหล่งข้อมูลทุติยภูมิที่รวบรวมจากฐานข้อมูล SETSMART และ DataStream โดยใช้การวิเคราะห์สถิติเชิงพรรณนาและสถิติเชิงอนุมานในการวิเคราะห์ข้อมูลผลการศึกษาพบกว่าสัดส่วนของกรรมการมีความสัมพันธ์เชิงบวกกับผลประกอบการ (Tobin’s Q) และมีความสัมพันธ์เชิงลบความผันผวนของหุ้นอย่างมีนัยสำคัญที่ระดับ 0.05 อีกทั้งการควบรวมตำแหน่งของประธานกรรมการและกรรมการผู้จัดการใหญ่ (CEO Duality) และกรรมการเพศหญิงมีความสัมพันธ์เชิงลบกับความผันผวนของหุ้นอย่างมีนัยสำคัญที่ระดับ 0.05 แต่ไม่มีความสัมพันธ์กับผลประกอบการ ในขณะที่จากผลการวิจัยไม่พบความสัมพันธ์ระหว่างขนาดของคณะกรรมการอย่างมีนัยสำคัญทางสถิติกับผลประกอบการและความผันผวนของหุ้น
DOI: 10.14457/tu.the.2018.893
title: การศึกษาการนำเงินทุนไปใช้ตามวัตถุประสงค์ของการออกหุ้นสามัญเพิ่มทุนแบบกำหนดวัตถุประสงค์และแบบมอบอำนาจทั่วไป

description: การศึกษานี้เป็นการรวบรวมข้อมูลการเพิ่มทุนหุ้นสามัญแบบกำหนดวัตถุประสงค์และแบบมอบอำนาจทั่วไปของบริษัทจดทะเบียนในตลาดหลักทรัพย์แห่งประเทศไทย ในกลุ่มอุตสาหกรรมต่างๆ โดยกลุ่มตัวอย่างคือบริษัทจดทะเบียนในตลาดหลักทรัพย์แห่งประเทศไทย ในช่วงปี พ.ศ. 2548-2558 สำหรับบริษัทที่มีการเพิ่มทุนแบบกำหนดวัตถุประสงค์ และในช่วงปี พ.ศ. 2554-2558 สำหรับบริษัทที่มีการเพิ่มทุนแบบมอบอำนาจทั่วไป เพื่อศึกษาว่ากลุ่มตัวอย่างได้นำเงินทุนที่ได้จากการเพิ่มทุนแบบกำหนดวัตถุประสงค์ไปใช้ตามวัตถุประสงค์ที่ได้แจ้งไว้ตามแบบรายงานการเพิ่มทุน (แบบ F53-4) หรือไม่ และศึกษากลุ่มตัวอย่างที่เพิ่มทุนแบบมอบอำนาจทั่วไปว่ามีแนวโน้มนำเงินทุนไปใช้ตามวัตถุประสงค์ใด จากการวิเคราะห์โดยใช้งบการเงินผลการศึกษาพบว่าบริษัทที่เพิ่มทุนหุ้นสามัญแบบกำหนดวัตถุประสงค์สามารถนำเงินทุนที่ได้รับมาใช้ได้ตรงตามวัตถุประสงค์ตามที่รายงานไว้ และบริษัทที่เพิ่มทุนหุ้นสามัญแบบมอบอำนาจทั่วไปมีแนวโน้มนำเงินทุนไปใช้เพื่อรองรับการขยายกิจการและใช้เป็นเงินทุนหมุนเวียนในการดำเนินงานของบริษัท
DOI: 10.14457/tu.the.2018.894
title: ผลกระทบของการประกาศรายชื่อบริษัทจดทะเบียนที่มีการดำเนินงานโดดเด่นด้านสิ่งแวดล้อม สังคม และธรรมาภิบาล ติดอันดับ ESG100 ต่อการตอบสนองของตลาดและผลการดำเนินงานของกิจการ

description: กระแสของการดำเนินธุรกิจภายใต้หลักแนวคิดความรับผิดชอบต่อสังคมในปัจจุบันได้รับความสนใจจากผู้มีส่วนได้เสียมากขึ้น งานวิจัยนี้จึงศึกษาผลกระทบของความรับผิดชอบต่อสังคมกับการตอบสนองของตลาดและผลการดำเนินงานของบริษัทจดทะเบียนในตลาดหลักทรัพย์แห่งประเทศไทย ในช่วงปีพ.ศ. 2558-2561 ซึ่งสำหรับความรับผิดชอบต่อสังคมจะแทนด้วยการการจัดอันดับ ESG100 โดยจะแบ่งการศึกษาออกเป็นสองส่วน ดังนี้ (1) ศึกษาความสัมพันธ์ของความรับผิดชอบต่อสังคมกับผลการดำเนินงานของบริษัท โดยวิธีวิเคราะห์สมการถดถอยแบบพหุคูณ (2) ศึกษาผลกระทบของราคาหุ้นต่อการคัดเลือกเข้าหรือถูกตัดออกจากกลุ่มหลักทรัพย์ ESG100 โดยวิธีเหตุการณ์ศึกษาผลการศึกษาของการวิเคราะห์สมการถดถอยแบบพหุคูณ พบว่าความรับผิดชอบต่อสังคมมีความสัมพันธ์เชิงบวกอย่างมีนัยสำคัญกับตัววัดทางบัญชีอย่าง ROA และ ROE แต่ไม่พบความสัมพันธ์อย่างมีนัยสำคัญกับตัววัดทางการตลาดอย่าง Tobin’s Q และผลการศึกษาเหตุการณ์ไม่พบอัตราผลตอบแทนเกินปกติเฉลี่ยสะสม (CAAR) เกิดขึ้นอย่างมีนัยสำคัญทางสถิติทั้งการคัดเข้าและการตัดออกจากกลุ่มหลักทรัพย์ ESG100 ในช่วงเหตุการณ์ศึกษา
DOI: 10.14457/tu.the.2018.895
title: การศึกษาความสัมพันธ์ระหว่างระดับความรับผิดชอบด้านสิ่งแวดล้อม สังคม และบรรษัทภิบาล (ESG) กับผลตอบแทนหลักทรัพย์: กรณีศึกษาบริษัทในกลุ่ม ESG100

description: การค้นคว้าอิสระนี้มีจุดประสงค์เพื่อศึกษาความสัมพันธ์ระหว่างระดับความรับผิดชอบด้านสิ่งแวดล้อม สังคม และบรรษัทภิบาล (ESG) กับผลตอบแทนหลักทรัพย์ ของบริษัทที่ได้รับการคัดเลือกให้เป็นบริษัทที่มีการดำเนินงานโดดเด่นด้านสิ่งแวดล้อม สังคม และบรรษัทภิบาล 100 บริษัท (ESG 100) ในปี พ.ศ. 2560-2561 โดยใช้การวิเคราะห์สมการถดถอยเชิงพหุคุณในการทดสอบความสัมพันธ์การค้นคว้าอิสระนี้ใช้ผลการประเมินการดำเนินงานอย่างยั่งยืนจากสถาบันไทยพัฒน์ ซึ่งประกอบด้วยเกณฑ์ 3 ด้าน ได้แก่ ด้านความรับผิดชอบต่อสังคม (CSR) ด้านการต่อต้านทุจริต (Anti-Corruption) และ ด้านการตอบสนองต่อเป้าหมายการพัฒนาที่ยั่งยืน (SDG) ผลการศึกษาพบว่า ด้านการต่อต้านทุจริต (Anti-Corruption) มีความสัมพันธ์ในทางบวกกับผลตอบแทนหลักทรัพย์ ในขณะที่ส่วนด้านความรับผิดชอบต่อสังคม (CSR) และ ด้านการตอบสนองต่อเป้าหมายการพัฒนาที่ยั่งยืน (SDG) ไม่มีความสัมพันธ์กับผลตอบแทนหลักทรัพย์อย่างมีนัยสำคัญ
DOI: 10.14457/tu.the.2018.896
title: ปัจจัยการเปลี่ยนบริษัทที่ให้บริการซื้อขายหลักทรัพย์ของนักลงทุนผ่านระบบอินเตอร์เน็ต

description: บริษัทหลักทรัพย์ต้องการได้ลูกค้าที่มีความรู้ และมีการซื้อขายหลักทรัพย์อยู่แล้ว เนื่องจากสามารถสร้างรายได้ให้กับบริษัทได้ทันที รวดเร็วกว่าการหาลูกค้าที่เป็นนักลงทุนรายใหม่ การดึงนักลงทุนจากบริษัทอื่นให้เปลี่ยนมาใช้บริการกับบริษัท จึงเป็นสิ่งที่หลายบริษัทหลักทรัพย์ให้ความสนใจ ดังนั้นการค้นคว้าอิสระนี้ได้ทำการศึกษาการตัดสินใจของนักลงทุนในการเปลี่ยนบริษัทผู้ให้บริการซื้อขายหลักทรัพย์ผ่านระบบอินเตอร์เน็ต โดยคำนึงถึงปัจจัยทางด้านผลประโยชน์และทางด้านต้นทุน เก็บข้อมูลทางฝั่งผู้ลงทุนโดยการใช้แบบสอบถาม นำมาวิเคราะห์ความแปรปรวนทางเดียว (One-Way ANOVA) และการประมาณค่าการถดถอยโลจิสติคทวิ (Binary Logistic) ผลการศึกษาพบว่า กลุ่มที่มีแนวโน้มสูงที่จะเปลี่ยนบริษัทผู้ให้บริการ ได้แก่ นักลงทุนที่มีช่วงอายุ 20-30 ปี และนักลงทุนที่มีปริมาณการซื้อขายมากกว่า 1,000,000 บาท นักลงทุนกลุ่มอื่นจะมีแนวโน้มที่จะเปลี่ยนบริษัทน้อยกว่า สำหรับปัจจัยที่กลุ่มตัวอย่างให้ความสำคัญมากที่สุดคือ การที่ระบบมีประสิทธิภาพ เสถียรภาพ และปลอดภัย นอกจากนี้พบว่า สิ่งที่ทำให้นักลงทุนยังคงใช้บริการกับบริษัทหลักทรัพย์เดิมไม่เปลี่ยน ได้แก่ (1)ความสัมพันธ์กับบริษัทหลักทรัพย์ (2)ชื่อเสียงของบริษัทหลักทรัพย์ (3)ความไม่แน่นอนเกี่ยวกับคุณภาพของบริษัทหลักทรัพย์ใหม่ ส่วนสิ่งที่สามารถดึงให้นักลงทุนเปลี่ยนบริการมาใช้บริษัทหลักทรัพย์ใหม่ ได้แก่ (1)การจัดอบรม สัมมนา (2)สิทธิพิเศษอื่น ๆ เช่น สิทธิในการซื้อ IPO (3)ต้นทุนในการค้นหา (4)ต้นทุนการสูญเสียค่าคอมมิชชั่น ซึ่งบริษัทหลักทรัพย์สามารถนำผลการวิเคราะห์มาประยุกต์ใช้ในการพัฒนาคุณภาพการให้บริการสร้างความแตกต่างทางด้านผลิตภัณฑ์ เพื่อดึงลูกค้าจากบริษัทคู่แข่งโดยไม่จำเป็นต้องลดราคาค่าคอมมิชชั่น เป็นการเพิ่มรายได้ให้บริษัท พร้อมกันไปกับการเพิ่มอรรถประโยชน์แก่ผู้บริโภค
DOI: 10.14457/tu.the.2018.897
title: การออกแบบสลากกินแบ่งรัฐบาลเพื่อส่งเสริมการออมของประชาชนในกรุงเทพมหานคร

description: สลากกินแบ่งรัฐบาลได้รับความนิยมสูง โดยเฉพาะในกลุ่มผู้มีรายได้น้อย-ปานกลาง ทำให้คนกลุ่มนี้มีเงินเก็บออมต่ำ งานศึกษาฉบับนี้ต้องการออกแบบสลากกินแบ่งรัฐบาลที่นำเงินจากการซื้อเปลี่ยนเป็นเงินออมให้แก่ผู้ซื้อ ที่ตรงกับความต้องการของประชาชนในกรุงเทพมหานครมากที่สุด โดยใช้เทคนิคการวิเคราะห์องค์ประกอบร่วม (Conjoint Analysis) และประเมินผลด้วยโปรแกรม SPSS จำลองสลากแบบใหม่ที่มีลักษณะใกล้เคียงสลากออมทรัพย์ของธนาคารที่ทำขึ้นเพื่อส่งเสริมการออมแต่ยังไม่ได้รับความนิยมจากกลุ่มคนที่มีรายได้น้อย-ปานกลางที่ซื้อสลากกินแบ่งรัฐบาลเป็นประจำ โดยทำการสำรวจเพื่อคัดเลือกคุณลักษณะและระดับคุณลักษณะที่ผู้ที่ซื้อสลากกินแบ่งรัฐบาลเป็นประจำให้ความสำคัญ เพื่อนำมาออกแบบสลากใหม่ให้กับกลุ่มตัวอย่างได้คัดเลือก ด้วยการออกแบบสอบถามเก็บข้อมูลจากกลุ่มตัวอย่างเฉพาะเจาะจง เน้นไปที่คนที่ซื้อเป็นประจำและมีรายได้น้อย-ปานกลาง โดยแจกแบบสอบถามตามร้านลอตเตอรี่แผงลอยใกล้แหล่งธุรกิจสำนักงาน ผลการวิเคราะห์ลักษณะทั่วไปของกลุ่มตัวอย่างพบว่าส่วนใหญ่จะเป็นผู้ที่มีรายได้น้อยไปจนถึงรายได้ปานกลาง และมีพฤติกรรมที่ซื้อเป็นประจำทุกงวด งวดละ 1-2 ใบ นอกจากนี้ผลการวิเคราะห์ระดับความพึงพอใจที่มีต่อชุดทางเลือกพบว่า กลุ่มผู้ที่ซื้อสลากกินแบ่งรัฐบาลเป็นประจำต้องการซื้อสลากกินแบ่งรัฐบาลแบบใหม่ที่มีอายุ 3 ปี เกณฑ์การให้รางวัลแบบเดิม จ่ายดอกเบี้ยทุกครึ่งปี และมีบริการขึ้นเงินผ่านร้านค้าออนไลน์ รัฐบาลสามารถนำผลการศึกษาไปออกแบบสลากแบบใหม่ เป็นสลากกินแบ่งรัฐบาลส่งเสริมการออมที่มีรูปแบบที่ตรงกับความต้องการของผู้ที่ซื้อสลากกินแบ่งรัฐบาลเป็นประจำมากที่สุด ทั้งนี้ รัฐจะต้องคำนึงถึงต้นทุนที่จะเพิ่มขึ้นเมื่อเปรียบเทียบกับรายได้จากการขายสลากฯ ที่อาจจะเปลี่ยนแปลงไปด้วย
DOI: 10.14457/tu.the.2018.898
title: ผลของไฮโดรคอลลอยด์ที่มีต่อสมบัติทางรีโอโลยีและทางเนื้อสัมผัสของเนื้อมังสวิรัติที่เตรียมจากถั่วเหลือง

description: งานวิจัยนี้มีวัตถุประสงค์เพื่อศึกษาผลของการใช้ไฮโดรคอลลอยด์ทดแทนกลูเตนในการผลิตเนื้อมังสวิรัติภายใต้สภาวะการขึ้นรูปที่เหมาะสมrการหาสภาวะการขึ้นรูปที่เหมาะสมของกระบวนการเอ็กซ์ทรูชั่นใช้การออกแบบการทดลองโดยพิจารณา ความเร็วรอบ อุณหภูมิและเวลาที่ใช้ในกระบวนการผลิตโดยการวิเคราะห์พื้นผิวตอบสนองของเนื้อสัมผัสของเนื้อมังสวิรัติที่ระดับความเชื่อมั่นร้อยละ 95 พบว่าอุณหภูมิและเวลาที่ใช้ในกระบวนผลิตส่งผลต่อค่าความแน่นเนื้อ (Hardness) ค่าความเหนียว (Gumminess) และค่าการเคี้ยว (Chewiness) อย่างมีนัยสำคัญ ในขณะที่ ความเร็วรอบและอุณหภูมิส่งผลอย่างมีนัยสำคัญต่อค่าความยืดหยุ่น (Springiness) ความเร็วรอบ อุณหภูมิและเวลาส่งผลต่อค่าการเกาะตัว (Cohesiveness) อย่างมีนัยสำคัญ สภาวะที่เหมาะสมในการขึ้นรูปเนื้อมังสวิรัติในกระบวนเอ็กซ์ทรูชั่น คือ ความเร็วรอบ 50 รอบต่อนาที อุณหภูมิที่ใช้ในกระบวนการคือ 95oC และเวลาที่ใช้ในกระบวนการคือ 30 นาที ไฮโดรคอลลอยด์ที่ใช้ทดแทนกลูเตนในเนื้อมังสวิรัติคือ กัวร์กัม (G), คาร์ราจีแนนr(C), แซนแทนกัมr(X), แป้งไฮดรอกซีโพรพิลสตาร์ช (HPS) และแป้งมันสำปะหลังดัดแปรชนิดครอสลิงค์ (CLS) ที่ 1, 2, 3, 4, 5, 6 และ 7% (น้ำหนักโดยน้ำหนัก) พบว่าเมื่อใช้ไฮโดรคอลลอยด์แทนกลูเตนในสัดส่วนที่มากขึ้นเนื้อมังสวิรัติมีความหนืดและมีความเป็นซูโดพลาสติกเพิ่มขึ้นเมื่อเทียบกับเนื้อมังสวิรัติสูตรควบคุม ช่วง 1-3% ของ G, C, HPS และ CLS ในเนื้อมังสวิรัติ พบว่าเมื่อสัดส่วนของไฮโดรคอลลอยด์เพิ่มขึ้น ค่า Hardness, Springiness, Cohesiveness และ Gumminess ลดลงอย่างมีนัยสำคัญ (p0.05) เมื่อเพิ่มสัดส่วนของ กัวร์กัม, คาร์ราจีแนน, แป้งไฮดรอกซีโพรพิลสตาร์ช และแป้งมันสำปะหลังดัดแปรชนิดครอสลิงค์มากขึ้นทำให้ค่าคุณ ลักษณะของเนื้อสัมผัสและความหนืดของเนื้อสัมผัสเพิ่มขึ้น เมื่อวิเคราะห์คุณลักษณะเนื้อสัมผัส ที่ระดับความเชื่อมั่นร้อยละ 99 (p0.01) พบว่าอัตราส่วนของไฮโดรคอลลอยด์ที่เหมาะสมสำหรับ ทดแทนกลูเตน 7% โดยน้ำหนักของเนื้อมังสวิรัติในเนื้อมังสวิรัติมี 2 สูตร คือ เนื้อมังสวิรัติที่ประกอบด้วย 6% คาร์ราจีแนน และ 1% แซนแทนกัม และเนื้อมังสวิรัติที่ประกอบด้วย 6% กัวร์กัม และ 1% แซนแทนกัม
DOI: 10.14457/tu.the.2018.899
title: การศึกษาการสูญเสียความร้อนของน้ำโลหะอลูมิเนียมจากกระบวนการนำน้ำโลหะอลูมิเนียมจากเตาหลอมขนย้ายไปใช้งานของโรงงานผลิตชิ้นส่วนรถยนต์

description: อลูมิเนียมเหลวสามารถนำไปขึ้นรูปได้ต้องมีอุณหภูมิไม่ต่ำกว่า 700 °C แต่ในขณะขนย้าย อุณหภูมิของอลูมิเนียมเหลวลดลงจาก 740 °C เหลือเพียง 670 °C ทำให้ต้องอุ่นอลูมิเนียมเหลวก่อนใช้งาน งานวิจัยนี้มีวัตถุประสงค์เพื่อหาสาเหตุของการสูญเสียความร้อนของอลูมิเนียมเหลวจากกระบวนการขนย้ายและเสนอแนวทางปรับปรุง การศึกษาเริ่มตั้งแต่ขั้นตอนการหลอมอลูมิเนียมแท่ง จนถึงการนำอลูมิเนียมเหลวไปยังจุดใช้งาน อุณหภูมิของอลูมิเนียมเหลวและระยะเวลาการทำงานในแต่ละขั้นตอนถูกตรวจวัดเพื่อวิเคราะห์อัตราการสูญเสียความร้อนของอลูมิเนียมเหลว ผลการศึกษาพบว่า มี 2 ขั้นตอน เป็นสาเหตุหลักที่ทำให้อลูมิเนียมเหลวสูญเสียความร้อนมากที่สุด ซึ่งคือ รางเทที่ใช้รองรับอลูมิเนียมเหลวจากเตาหลอมใหญ่ลงสู่เบ้ารับไม่มีฝาปิด และประสิทธิภาพการเก็บความร้อนของเบ้ารับ เพื่อลดการสูญเสียความร้อนของอลูมิเนียมเหลวมี 2 มาตรการถูกเสนอ ซึ่งคือ การออกแบบแผ่นฉนวนบอร์ดเพื่อปิดรางเท และการเปลี่ยนฉนวนของเบ้ารับ จากมาตรการดังกล่าวทำให้การสูญเสียความร้อนของอลูมิเนียมเหลวลดลง 1,795.30 วัตต์ หรือคิดเป็นร้อยละ 35 นอกจากนี้ค่าใช้จ่ายของแก๊สธรรมชาติลดลงไป 62,966.56 บาท/ปี และมีระยะเวลาคืนทุนเฉลี่ย 0.25 ปี